ཨ་མ་ཡིད་དགའ་ལྷ་མོ་ནི་རྒྱ་ནག་གིས་བོད་ལ་བཙན་འཛུལ་དབང་བསྒྱུར་སྐབས་ཀྱི་དཀའ་ངལ་དངོས་ནང་ཚུད་མཐར་བཙན་བྱོལ་དུ་འབྱོར་བ་ཞིག་ཡིན་ཞིང་།མོས་མཐོང་ཐོས་མྱོང་གསུམ་གྱི་ཐོག་ནས་ཡིད་དགའ་ལྷ་མོའི་དམངས་ཀྱི་ལོ་རྒྱུས་རྒྱུ་ཆ་ཞེས་པའི་དཔེ་དེབ་ཅིག་བཏོན་ཡོད་པ་དེ་དང་འབྲེལ་ནས་བཅར་འདྲི་ཞིག་བྱས་ཡིན།དྲི་བ།ཁྱེད་རང་ངོ་སྤྲོད་མདོར་བསྡུས་ཤིག་གནང་རོགས།ལན།ངའི་མིང་ལ་ཡིད་དགའ་ལྷ་མོ་ཟེར།ཕྱི་ལོ་༡༩༥༡ལོར་མདོ་ཁམས་ནང་ཆེན་གྱི་སྡོམ་པའི་མངའ་ཁོངས།རྒོད་ཚང་མདའ་ལ་སྦྲ་ཆེན་ཚང་གི་བུ་མོར་སྐྱེས་པ་རེད།ལོ་༧བར་དུ་ཕ་མ་གཉིས་མཉམ་དུ་བསྡད་ཡིན།ལོ་༨ལ་སོན་དུས་ཕ་ཡུལ་ལ་དུས་འགྱུར་བྱུང་ནས་སྔ་ཕྱི་ལོ་༢༠ཙམ་ལ་དམངས་གཙོ་བཅོས་སྒྱུར་དང་།རིག་གནས་གསར་བརྗེ་ཆེན་མོའི་སྐབས་དངངས་སྐྲག་དང་བཀྲེས་སྐོམ།འཁྱག་གྲང་གི་དཀའ་ངལ་སྣ་ཚོགས་པ་འཕྲད་སོང་།མཐར་མ་ཤི་གསོན་གནས་བྱུང་ཐུབ་ཙམ་རེད་སོང་།ང་ལོ་༤༥ཐོག་ཕྱི་ལོ་༡༩༩༦ལོར་རྒྱ་གར་ལ་སྐྱབས་བཅོལ་དུ་འབྱོར་ནས་ད་ལྟའི་བར་བཙན་བྱོལ་ནང་གནས་སྡོད་བྱེད་བཞིན་ཡོད།